ddrg/super_eurlex huggingface dataset:
Oficiālais Vēstnesis L 133 , 29/05/2003 Lpp. 0081 - 0081



Komisijas Regula (EK) Nr. 950/2003 (2003. gada 28. maijs), ar ko 2003./2004. tirdzniecības gadam nosaka atbalstu pārstrādei paredzētiem persikiem un bumbieriem saskaņā ar Padomes Regulu (EK) Nr. 2201/96 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 453/2002 [2], un jo īpaši tās 6. panta 1. punktu, tā kā: (1) Komisijas 2001. gada 2. marta Regulas (EK) Nr. 449/2001, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta shēmu par augļu un dārzeņu pārstrādes produktiem [3], kurā jaunākie grozījumi izdarīti ar Regulu (EK) Nr. 1426/2002 [4], 2. panta 3. punkts nosaka, ka Komisijai jāpublicē atbalsta apjomi, kuri piemērojami attiecībā uz persikiem un bumbieriem pēc tam, kad tiek pārbaudīta atbilstība Regulas (EK) Nr. 2201/96 III pielikumā noteiktajiem sliekšņiem. (2) Vidējais persiku daudzums, kas saskaņā ar atbalsta shēmu pārstrādāts pēdējo trīs tirdzniecības gadu laikā, ir mazāks par Kopienas slieksni. Tādēļ atbalsta apjomam, kas 2003./2004. gadā piemērojams katrā attiecīgajā dalībvalstī, jābūt apjomam, kas noteikts Regulas (EK) Nr. 2201/96 4. panta 2. punktā. (3) Vidējais bumbieru daudzums, kas saskaņā ar atbalsta shēmu pārstrādāts pēdējo trīs tirdzniecības gadu laikā, ir lielāks par Kopienas slieksni. Tādēļ atbalsta apjomam, kas 2003./2004. gadā piemērojams dalībvalstīs un kas nav pārsniedzis attiecīgās valsts slieksni, jābūt apjomam, kas norādīts Regulas (EK) Nr. 2201/96 4. panta 2. punktā. Katrā no pārējām dalībvalstīm minētais apjoms jāsamazina atkarībā no atsevišķā sliekšņa pārsnieguma, kas koriģēts pēc neapstrādāto daudzumu sadalījuma, kā norādīts minētās regulas 5. panta 2. punkta trešajā daļā. (4) Šajā regulā paredzētie pasākumi ir saskaņā ar Pārstrādāto augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants 2003./2004. tirdzniecības gadam Regulas (EK) Nr. 2201/96 2. pantā noteiktais atbalsts ir: a) persikiem: EUR 47,70 par tonnu; b) bumbieriem: - EUR 79,07 par tonnu Grieķijā, - EUR 161,70 par tonnu Spānijā, - EUR 156,15 par tonnu Francijā, - EUR 122,28 par tonnu Itālijā, - EUR 161,70 par tonnu Nīderlandē, - EUR 161,70 par tonnu Austrijā, - EUR 161,70 par tonnu Portugālē. 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro 2003./2004. tirdzniecības gadam. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 28. maijā Komisijas vārdā — Komisijas loceklis Franz Fischler [1] OV L 297, 21.11.1996., 29. lpp. [2] OV L 72, 14.3.2002., 9. lpp. [3] OV L 64, 6.3.2001., 16. lpp. [4] OV L 206, 3.8.2002., 4. lpp. --------------------------------------------------
Official Journal L 144 , 12/06/2003 P. 0003 - 0003



KOMISIJAS REGULA (EK) Nr. 995/2003 (2003. gada 11. jūnijs), ar ko izdara atkāpi no Regulas (EK) Nr. 43/2003 un to groza attiecībā uz termiņu atbalsta pieteikumu iesniegšanai par Madeiras deserta vīna un Azoru salu vīna nogatavināšanu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2001. gada 28. jūnija Regulu (EK) Nr. 1453/2001, ar ko ievieš īpašus pasākumus Azoru salām un Madeirai attiecībā uz konkrētiem lauksaimniecības produktiem un atceļ Regulu (EEK) Nr. 1600/92 (Poseima)[1], un jo īpaši tās 34. pantu, tā kā: (1) 38. panta 2. punkts Komisijas 2002. gada 23. decembra Regulā (EK) Nr. 43/2003, ar ko paredz sīki izstrādātus noteikumus par to, kā piemērot Padomes Regulas (EK) Nr. 1452/2001, (EK) Nr. 1453/2001 un (EK) Nr. 1454/2001 attiecībā uz atbalstu augkopības produktu vietējai ražošanai Eiropas Savienības attālākajos reģionos[2], paredz, ka atbalsta pieteikumi par vīnogu misas nogatavināšanu ir jāiesniedz kompetentajai iestādei katra gada pirmajos divos mēnešos. (2) 2003. gadā jāpagarina termiņš, kurā iesniedz atbalsta pieteikumus par Azoru salu vīnu nogatavināšanu, lai kompetentās iestādes varētu veikt visus vajadzīgos administratīvos pasākumus attiecībā uz pārvaldību un kontroli, jo īpaši attiecībā uz Regulas (EK) Nr. 1453/2001 31. pantā paredzēto "verdelho" vīna nogatavināšanas atbalsta shēmu. (3) Pārdomātas vadības labad, kā arī, lai noteikumus par atbalsta pieteikumu iesniegšanu saskaņotu ar Regulas (EK) Nr. 43/2003 54. panta noteikumiem par platībatkarīgā atbalsta pieteikumiem, dalībvalsts kompetentajām iestādēm ir jāparedz arī termiņi, kādos iesniedzami atbalsta pieteikumi par vīna nogatavināšanu. (4) Attiecīgi jāgroza Regula (EK) Nr. 43/2003. (5) Šajā regulā paredzētie pasākumi ir saskaņā ar Vīna pārvaldības komitejas atzinumu, IR PIEŅĒMUSI ŠO REGULU. 1. pants 2003. gadā atbalsta pieteikumus par Azoru salu vīna nogatavināšanu iesniedz līdz 2003. gada 31. jūlijam. 2. pants Ar šo Regulas (EK) Nr. 43/2003 38. panta 2. punktu aizstāj ar šādu: "2. Atbalstu par Madeiras deserta vīna un Azoru salu vīna nogatavināšanu piešķir tiem minēto reģionu ražotājiem, kuri pieteikumu kompetentajai iestādei iesniedz dalībvalsts kompetento iestāžu noteiktajā termiņā. Minēto termiņu nosaka tā, lai varētu veikt vajadzīgās pārbaudes uz vietas." 3. pants Šī regula stājas spēkā trešajā dienā pēc tās publicēšanas Eiropas SavienībasOficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 11. jūnijā Komisijas vārdā - Komisijas loceklis Franz Fischler [1] OV L 198, 21.7.2001., 26. lpp. [2] OV L 7, 11.1.2003., 25. lpp.
Oficiālais Vēstnesis L 169 , 08/07/2003 Lpp. 0024 - 0024



Padomes Regula (EK) Nr. 1211/2003 (2003. gada 7. jūlijs), ar kuru groza Regulu (EK) Nr. 1081/2000, ar ko aizliedz pārdot, piegādāt Birmai/Mjanmai un eksportēt uz turieni iekārtas, kuras varētu izmantot iekšējai apspiešanai vai terorismam, un iesaldē tādu konkrētu personu līdzekļus, kuras minētajā valstī ir saistītas ar svarīgām valsts funkcijām EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 301. pantu, ņemot vērā 2003. gada 28. aprīļa Kopējo nostāju 2003/297/KĀDP par Birmu/Mjanmu [1] un Padomes 2003. gada 20. jūnija Lēmumu 2003/461/KĀDP, ar ko īsteno Kopējo nostāju 2003/297/KĀDP [2] par Birmu/Mjanmu, ņemot vērā Komisijas priekšlikumu, tā kā: (1) Padome ir izteikusi pamatotas bažas par vispārējā stāvokļa pasliktināšanos Birmā/Mjanmā, īpaši par to, ka arestēts Aung San Suu Kyi un citi Nacionālās līgas par demokrātiju locekļi, un par NLD biroju slēgšanu. (2) Ņemot to vērā, Lēmumā 2003/461/KĀDP, inter alia, paredzēts pastiprināt tādu tehnisko mācību vai palīdzības aizliegumu, kas saistīta ar ieročiem un ar tiem saistītiem materiāliem. (3) Šis tehniskās konsultācijas, palīdzības vai mācību aizliegums attiecībā uz ieročiem un ar tiem saistītajiem materiāliem ietilpst Līguma piemērošanas jomā. Tādēļ, lai novērstu konkurences traucējumu, ir vajadzīgi Kopienas tiesību akti, ciktāl tas attiecas uz Kopienas teritoriju. Šajā regulā par šādu teritoriju uzskata visas dalībvalstu teritorijas, uz ko Līgums attiecas saskaņā ar Līgumā izklāstītajiem nosacījumiem. (4) Tādēļ šis aizliegums jāpievieno pasākumiem, ko ievieš ar Regulu (EK) Nr. 1081/2000 [3], IR PIEŅĒMUSI ŠO REGULU. 1. pants Ar šo Regulu (EK) Nr. 1081/2000 groza šādi: 1. Regulā iekļauj šādu pantu: "1.a pants 1. Neskarot dalībvalstu tiesības valsts varas īstenošanā, aizliegts sniegt Birmai/Mjanmai tehniskās mācības vai palīdzību, kas saistīta ar jebkura veida ieroču un ar tiem saistītu jebkura veida materiālu, ietverot ieročus un munīciju, militāro transportlīdzekļu un aprīkojuma, paramilitāro spēku aprīkojuma un iepriekšminētā aprīkojuma rezerves daļas, piegādi, ražošanu, apkopi vai lietošanu. 2. Šā panta 1. punkts neattiecas uz tehnisko palīdzību vai mācībām, kas attiecas uz militāro aprīkojumu, kurš nav nāvējošs aprīkojums un kurš ir paredzēts tikai humānam vai aizsardzības lietojumam."; 2. Regulas 5. pantu aizstāj ar šādu: "5. pants Aizliegta apzināta un tīša piedalīšanās attiecīgās darbībās, kuru mērķis vai sekas ir tieša vai netieša to darījumu vai darbību veicināšana, kas minētas šīs regulas 1. un 1.a pantā, vai šīs regulas noteikumu apiešana." 2. pants Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 7. jūlijā Padomes vārdā — priekšsēdētājs F. Frattini [1] OV L 106, 29.4.2003., 36. lpp. [2] OV L 154, 21.6.2003., 116. lpp. [3] OV L 122, 24.5.2000., 29. lpp. Regulā jaunākie grozījumi izdarīti ar Komisijas Regulu (EK) Nr. 744/2003 (OV L 106, 29.4.2003., 20. lpp.). --------------------------------------------------
Oficiālais Vēstnesis L 262 , 14/10/2003 Lpp. 0010 - 0010



Komisijas Regula (EK) Nr. 1793/2003 (2003. gada 13. oktobris), ar ko nosaka noteiktā reģionā ražoto kvalitatīvo C I a) Portugāles vīnogu audzēšanas zonā iegūto kvalitatīvo vīnu "Vinho verde" minimālo dabīgo spirta tilpumkoncentrāciju 2003./2004. un 2004./2005. vīna gadā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 58. pantu, tā kā: (1) Regulas (EK) Nr. 1493/1999 VI pielikuma E daļas 3. punkts nosaka noteiktā reģionā ražoto kvalitatīvo C I a) vīnogu audzēšanas zonā iegūto vīnu 8,5 tilpuma procentu minimālo dabīgo spirta tilpumkoncentrāciju. (2) Atkāpjoties no minētā ierobežojuma, ar Komisijas Regulu (EK) Nr. 2358/2000 [3] nosaka noteiktā reģionā ražoto kvalitatīvo C I a) Portugāles vīnogu audzēšanas zonā iegūto kvalitatīvo vīnu 7,5 tilpuma procentu minimālo dabīgo spirta tilpumkoncentrāciju. Regulas (EK) Nr. 2358/2000 beigu datums ir 2002./2003. vīna gada beigas. (3) Jānosaka jauna atkāpe minētajam vīnam 2003./2004. un 2004./2005. vīna gadā, ņemot vērā to, ka, izpildot īpašos nosacījumus tradicionālai vīnkopībai un vīnogulāju selekcijai C I a) Portugāles vīnogu audzēšanas zonā, nevar nodrošināt noteiktā reģionā ražotā kvalitatīvā vīna "Vinho verde" 8,5 tilpuma procentu minimālo dabīgo spirta tilpumkoncentrāciju. (4) Šajā regulā paredzētais pasākums ir saskaņā ar Vīna pārvaldības komitejas atzinumu, IR PIEŅĒMUSI ŠO REGULU. 1. pants Atkāpjoties no ierobežojumiem, kas spirta tilpumkoncentrācijai noteikti Regulas (EK) Nr. 1493/1999 VI pielikuma E daļas 3. punktā, noteiktā reģionā ražoto kvalitatīvo C I a) Portugāles vīnogu audzēšanas zonā iegūto kvalitatīvo vīnu ar nosaukumu "Vinho verde" dabīgā spirta tilpumkoncentrācija 2003./2004. un 2004./2005. vīna gadam var būt mazāka par 8,5 tilpuma procentiem, bet ne mazāka par 8 tilpuma procentiem. 2. pants Šī regula stājas spēkā trešajā dienā pēc tās publicēšanasEiropa s Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 13. oktobrī Komisijas vārdā — Komisijas loceklis Franz Fischler [1] OV L 179, 14.7.1999., 1. lpp. [2] OV L 122, 16.5.2003., 1. lpp. [3] OV L 272, 25.10.2000., 16. lpp. --------------------------------------------------
Oficiālais Vēstnesis L 268 , 18/10/2003 Lpp. 0060 - 0060



Komisijas Regula (EK) Nr. 1842/2003 (2003. gada 17. oktobris), ar ko attiecībā uz 2004. pārskata gadu ELVGF Garantiju nodaļai nosaka procentu likmes, kuras jāizmanto, aprēķinot finansēšanas izmaksas intervences pasākumiem, kuros ietilpst iepirkšana, uzglabāšana un realizācija EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1978. gada 2. augusta Regulu (EEK) Nr. 1883/78, ar ko paredz vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda (ELVGF) Garantiju nodaļa [1], kurā jaunākie grozījumi izdarīti ar Regulu (EK) Nr. 1259/96 [2], un jo īpaši tās 5. panta pirmo daļu, tā kā: (1) 3. pants Komisijas 1988. gada 12. februāra Regulā (EEK) Nr. 411/88 par metodi un procentu likmi, kas jāpiemēro, aprēķinot finansēšanas izmaksas intervences pasākumiem, kuros ietilpst iepirkšana, uzglabāšana un realizācija [3], kurā jaunākie grozījumi izdarīti ar Regulu (EK) Nr. 2623/1999 [4], paredz, ka vienotajām procentu likmēm, ko izmanto, aprēķinot intervences pasākumu finansēšanas izmaksas, jāatbilst trīs mēnešu un divpadsmit mēnešu EURIBOR nākotnes procentlikmēm attiecībā viena trešdaļa pret divām trešdaļām. (2) Komisija nosaka minēto likmi pirms katra ELVGF Garantijas nodaļas pārskata gada sākuma, pamatojoties uz likmēm, kas reģistrētas sešos mēnešos pirms minētās likmes noteikšanas. (3) Regulas (EEK) Nr. 411/88 4. panta 1. punktā noteikts, ka tad, ja kādā dalībvalstī vismaz sešus mēnešus procentu likme ir zemāka nekā Kopienai noteiktā vienotā procentu likme, šai dalībvalstij ir jānosaka īpaša procentu likme; Ja dalībvalsts nav paziņojusi procentlikmes pirms pārskata gada beigām, piemērojamo likmi nosaka, pamatojoties uz procentlikmēm, kas izklāstītas minētās regulas pielikumā. (4) Šajā regulā paredzētie pasākumi ir saskaņā ar ELVGF komitejas atzinumu, IR PIEŅĒMUSI ŠO REGULU. 1. pants ELVGF Garantijas nodaļas 2004. pārskata gada izmaksām: 1. Regulas (EEK) Nr. 411/88 3. pantā minētā procentu likme ir 2,3 %; 2. Regulas (EEK) Nr. 411/88 4. pantā minētā īpašā procentu likme attiecībā uz Itāliju ir 2,2 %. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. To piemēro no 2003. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 17. oktobrī Komisijas vārdā — Komisijas loceklis Franz Fischler [1] OV L 216, 5.8.1978., 1. lpp. [2] OV L 163, 2.7.1996., 10. lpp. [3] OV L 40, 13.2.1988., 25. lpp. [4] OV L 318, 11.12.1999., 14. lpp. --------------------------------------------------
Oficiālais Vēstnesis L 295 , 13/11/2003 Lpp. 0043 - 0044



Padomes Regula (EK) Nr. 1985/2003 (2003. gada 10. novembris), ar kuru groza Regulu (EK) Nr. 427/2003, ar ko paredz pagaidu aizsardzības mehānismu attiecībā uz konkrētu preču importu no Ķīnas Tautas Republikas EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu, ņemot vērā Komisijas priekšlikumu, tā kā: (1) Regula (EK) Nr. 427/2003 [1] nosaka kvantitātes kvotas atsevišķām Ķīnas Tautas Republikas izcelsmes precēm. (2) Ar Komisijas Regulu (EK) Nr. 1351/2003 [2] noteica administratīvās procedūras attiecībā uz 2004. gada kvantitātes kvotu pirmo daļu atsevišķām Ķīnas Tautas Republikas izcelsmes precēm. (3) Ņemot vērā Eiropas Kopienas paplašināšanos 2004. gada 1. maijā, ir lietderīgi palielināt kvotas saskaņā ar VVTT 1994 XXVIII pantu un vienošanos par šā panta interpretāciju. (4) Tāpēc ir lietderīgi grozīt Regulas (EK) Nr. 427/2003 I pielikumu, IR PIEŅĒMUSI ŠO REGULU. 1. pants Regulas (EK) Nr. 427/2003 I pielikumu aizstāj ar tekstu šīs regulas pielikumā. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 10. novembrī Padomes vārdā — priekšsēdētājs A. Marzano [1] OV L 65, 8.3.2003., 1. lpp. [2] OV L 192, 31.7.2003., 8. lpp. -------------------------------------------------- PIELIKUMS " I PIELIKUMS Grafiks, saskaņā ar ko pakāpeniski atceļ kvotas tādu rūpniecības ražojumu (izņemot tekstilizstrādājumu) importam, kuru izcelsme ir Ķīnā Ražojuma apraksts | HS/KN kods | No 2003. gada janvāra līdz decembrim | No 2004. gada janvāra līdz aprīlim | No 2004. gada maija līdz decembrim | 2005. gads | Apavi | ex640299 | 47480959 | 18201035 | 58538970 | Izvešana | 640351640359 | 3712459 | 1423109 | 3183457 | Izvešana | ex640391ex640399 | 14698530 | 5634436 | 13992904 | Izvešana | ex640411 | 22106953 | 8474332 | 18901998 | Izvešana | 64041910 | 38683955 | 14828849 | 33502413 | Izvešana | Galda piederumi, virtuves piederumi no porcelāna | 691110 | 73139 | 28036 | 67905 | Izvešana | Keramikas trauki, virtuves piederumi, kas nav no porcelāna | 691200 | 55334 | 21212 | 58124 | Izvešana | " --------------------------------------------------
Oficiālais Vēstnesis L 296 , 14/11/2003 Lpp. 0017 - 0017



Komisijas Regula (EK) Nr. 2000/2003 (2003. gada 13. novembris), ar ko 2004. gadam nosaka procentuālā samazinājuma likmes, kuras piemērojamas netradicionālo uzņēmēju asignējuma pieteikumiem saistībā ar banānu importa tarifu kvotām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 13. februāra Regulu (EK) Nr. 404/93 par banānu tirgus kopīgo organizāciju [1], ņemot vērā Komisijas 2001. gada 7. maija Regulu (EK) Nr. 896/2001, ar ko nosaka sīki izstrādātus noteikumus Padomes Regulas (EEK) Nr. 404/93 piemērošanai attiecībā uz banānu ievešanas kārtību Kopienā [2], un jo īpaši tās 9. panta 2. punktu, tā kā: (1) Dalībvalstu paziņojumi atbilstoši Regulas (EK) Nr. 896/2001 9. panta 1. punktam norāda, ka visi netradicionālie A/B uzņēmēji pieprasījuši asignējumus par 4961407,000 tonnām un visi netradicionālie C uzņēmēji — par 399750,000 tonnām. (2) Tādēļ 2004. gadam jānosaka procentuālā attiecība, kas piemērojama, nosakot asignējumus netradicionālajiem A/B un C uzņēmējiem. (3) Jāuzsver, ka šīs regulas noteikumi ir pieņemti, neskarot pasākumus, ko turpmāk varētu veikt saistībā ar Eiropas Savienības paplašināšanos. (4) Lai uzņēmējiem būtu pietiekami daudz laika iesniegt atļaujas pieteikumus par 2004. gada pirmo ceturksni, šai regulai jāstājas spēkā tūlīt, IR PIEŅĒMUSI ŠO REGULU. 1. pants Attiecībā uz Regulas (EEK) Nr. 404/93 18. pantā paredzēto A/B un C tarifu kvotu katram netradicionālajam uzņēmējam par 2004. gadu saskaņā ar Regulas (EK) Nr. 896/2001 9. panta 2. punktu piešķiramā asignējuma apjoms atbilst šādam procentuālajam daudzumam no pieprasītā asignējuma: a) katram netradicionālajam A/B uzņēmējam — 9,09036 %; b) katram tradicionālajam C uzņēmējam — 20,63789 %. 2. pants Šī regula stājas spēkā 2003. gada 14. novembrī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 13. novembrī Komisijas vārdā — Lauksaimniecības ģenerāldirektors J. M. Silva Rodríguez [1] OV L 47, 25.2.1993., 1. lpp.; Regulā jaunākie grozījumi izdarīti ar Regulu (EK) Nr. 2587/2001 (OV L 345, 29.12.2001., 13. lpp.). [2] OV L 126, 8.5.2001., 6. lpp.; Regulā jaunākie grozījumi izdarīti ar Regulu (EK) Nr. 1439/2003 (OV L 204, 13.8.2003., 30. lpp.). --------------------------------------------------
Oficiālais Vēstnesis L 342 , 30/12/2003 Lpp. 0004 - 0004



Komisijas Regula (EK) Nr. 2302/2003 (2003. gada 29. decembris), ar kuru atkāpjas no Regulas (EK) Nr. 192/2002, ar ko paredz sīki izstrādātus noteikumus importa licenču izsniegšanai attiecībā uz cukuru un cukura un kakao maisījumiem, kam ir ĀKK/AZT vai EK/AZT kumulatīvā izcelsme EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2001. gada 27. novembra Lēmumu 2001/822/EK par aizjūras zemju un teritoriju asociāciju ar Eiropas Kopienu [1] un jo īpaši tā III pielikuma 6. panta 4. punktu, tā kā: (1) Komisijas Regula (EK) Nr. 192/2002 [2] paredz sīki izstrādātus noteikumus par importa licenču izsniegšanu produktiem, uz kuriem attiecas KN 17. nodaļa un KN kodi 18061030 un 18061090, kam ir ĀKK/AZT vai EK/AZT kumulatīvā izcelsme. (2) Ņemot vērā Eiropas Savienības paplašināšanos no 2004. gada 1. maija, 2004. gadā jāparedz atkāpe no attiecīgajā regulā paredzētā pieteikumu iesniegšanas grafika, lai jauno dalībvalstu uzņēmēji no pievienošanās dienas varētu piedalīties šo produktu importā. Saistībā ar to jānosaka maksimālais daudzums, kas pieteikumu iesniegšanas pirmajam posmam ir pieejams 2004. gada 1. janvārī un atbilst vienai trešajai daļai no maksimālā gada daudzuma, kas paredzēts Lēmuma 2001/822/EK III pielikuma 6. panta 4. punkta otrajā daļā, IR PIEŅĒMUSI ŠO REGULU. 1. pants 1. Atkāpjoties no Regulas (EK) Nr. 192/2002 3. panta 2. punkta, saistībā ar 2004. gada janvāra mēnesi pieteikumi par importa licenču saņemšanu attiecas uz daudzumu, kas nav mazāks par 25 tonnām un nav lielāks par 3. punktā minēto daudzumu, kā arī attiecas uz daudzumu, kas pieejams turpmākajos pieteikumu iesniegšanas laika posmos. 2. Atkāpjoties no Regulas (EK) Nr. 192/2002 6. panta 1. punkta, attiecībā uz 2004. gadu pieteikumus licenču saņemšanai iesniedz dalībvalstu kompetentajām iestādēm 2004. gada janvāra, maija, jūlija un oktobra pirmajās piecās darba dienās. 3. Atkāpjoties no Regulas (EK) Nr. 192/2002 6. panta 3. punkta, ja 2004. gada janvāra pirmajās piecās darba dienās iesniegtajiem pieteikumiem par licences saņemšanu pilnīgi izlieto 9333 tonnas vai pārsniedz tās, tad attiecībā uz 2004. gadu Komisija nosaka vienoto samazinājuma koeficientu, kas piemērojams katram pieteikumam, ko iesniedz 10 darba dienu laikā pēc licences pieteikumu iesniegšanas termiņa. 2. pants Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 29. decembrī Komisijas vārdā — Komisijas loceklis Franz Fischler [1] OV L 314, 30.11.2001., 1. lpp. [2] OV L 31, 1.2.2002., 55. lpp. --------------------------------------------------
Oficiālais Vēstnesis L 345 , 31/12/2003 Lpp. 0019 - 0019



Padomes Regula (EK) Nr. 2321/2003 (2003. gada 17. decembris), ar kuru groza Regulu (EK) Nr. 1098/98, ar ko ievieš īpašus pagaidu pasākumus attiecībā uz apiņiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], un jo īpaši tās 16.a pantu, ņemot vērā Komisijas priekšlikumu, tā kā: (1) Regulas (EK) Nr. 1098/98 [2] 2. panta 1. punkta pirmajā daļā noteikta atlīdzinājuma summa par apiņu pagaidu neaudzēšanu vai izaršanu pavisam Kopienā sešus gadus, no 1998. gada ražas līdz 2003. gada ražai. (2) Šajā laika posmā piemērojot īpašos neaudzēšanas un izaršanas pasākumus, ar apiņiem apstādītā platība samazinājusies par 19 %, salīdzinot ar izpētes gadu – 1997. gadu. (3) Visi noteikumi, kas skar tirgus kopīgo organizāciju, konkrēti – īpašie pasākumi tiks aptverti novērtējumā, kas Komisijai saskaņā ar Regulas (EEK) Nr. 1696/71 18. panta otro daļu līdz 2003. gada 31. decembrim jāiesniedz Padomei. Novērtējumam var pievienot priekšlikumus. Šajā sakarā iespējams paredzēt sīkākas debates, kas aptver visu nozari. Lai nodrošinātu to, ka šīs debates notiek, un atzīmējot to, ka joprojām ir mēģinājumi panākt apiņu tirgus līdzsvaru, par vienu gadu jāpagarina laika posms, par kuru noteikta atlīdzinājuma summa. (4) Tā rezultātā jāgroza Regula (EK) Nr. 1098/98, IR PIEŅĒMUSI ŠO REGULU. 1. pants Ar šo Regulu (EK) Nr. 1098/98 groza šādi. 1. Regulas 2. panta 1. punkta - pirmajā daļā "2003. gada raža" aizstāj ar "2004. gada raža", - otrajā daļā "2004. gada raža" aizstāj ar "2005. gada raža". 2. Tās 4. panta otrajā daļā "2004. gada raža" aizstāj ar "2005. gada raža". 2. pants Šī regula stājas spēkā septītajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 17. decembrī Padomes vārdā — priekšsēdētājs G. Alemanno [1] OV L 175, 4.8.1971., 1. lpp. Regulā jaunākie grozījumi izdarīti ar Regulu (EK) Nr. 1514/2001 (OV L 201, 26.7.2001., 8. lpp.). [2] OV L 157, 30.5.1998., 7. lpp. Regulā grozījumi izdarīti ar Regulu (EK) Nr. 2151/2002 (OV L 327, 4.12.2002., 1. lpp.). --------------------------------------------------